………………pont

**E L Ő T E R J E S Z T É S**

**Budapest Főváros II. Kerületi Önkormányzat Képviselő-testülete részére**

**a veszélyhelyzet kihirdetéséről szóló 478/2020.(XI.3.) Korm. rendelet, a katasztrófavédelemről és a hozzá kapcsolódó egyes törvények módosításáról szóló**

**2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 3/2020.(XI.13.) normatív utasítása alapján**

**2020. november**

**Tárgy: Javaslat a Budapest Főváros II. Kerületi Önkormányzat 2020. évi költségvetésről szóló 3/2020. (II. 28.) önkormányzati rendelet módosítására**

**Készítette: ………………………….**

**Annus Béláné**

gazdasági igazgató

**Látta: …………………………**

**dr. Szalai Tibor**

jegyz**ő**

……………………………

dr. Silye Tamás

jegyzői igazgató

**Nyílt anyag!**

**Tisztelt Képviselő-testület!**

A veszélyhelyzet kihirdetéséről szóló 478/2020. (XI.3.) Korm. rendelet, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (a továbbiakban: Kat.) 46. § (4) bekezdése alapján a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

2020. november 13. napján hatályba lépett Budapest Főváros II. Kerületi Önkormányzat Polgármesterének egyes önkormányzati döntések veszélyhelyzet idején való előkészítésének és kiadmányozásának rendjéről szóló 3/2020. (XI. 13.) normatív utasítása, amely a Kat 46. § (4) bekezdése szerint a polgármester által gyakorolt hatáskörök tekintetében a döntések előkészítésére és kiadmányozására vonatkozó szabályokat tartalmazza.

Az államháztartásról szóló 2011. évi CXCV. törvény 86. §-ában és az államháztartásról szóló törvény végrehajtásáról szóló 368/2011.(XII.31.) Kormányrendelet 155. §-ában foglaltak alapján előterjesztésünk I. részében javaslatot teszünk az Önkormányzat átruházott hatáskörben hozott döntések alapján elvégzett előirányzat módosítások és átcsoportosítások költségvetési rendeletben történő átvezetésére. Az előterjesztésünk II. részében a 2020. évi költségvetési rendelet II. felülvizsgálatából adódó módosítások átvezetését kezdeményezzük.

**I. Az átruházott és egyéb hatáskörökben hozott döntések alapján elvégzett előirányzat módosítások és átcsoportosítások miatti rendeletmódosítási javaslat**

E rendeletmódosítási javaslatban foglalt előirányzat változtatások körébe tartoznak

- az Önkormányzati feladatok vonatkozásában a

* Képviselő-testület döntésinek végrehajtásából adódó előirányzat átcsoportosítások,
* Képviselő-testület által átruházott hatáskörben hozott átcsoportosítások,
* saját hatáskörű előirányzat változtatások,

- a Polgármesteri Hivatal vonatkozásában a

* felügyeleti szerv hatáskörébe tartozó módosítások,
* saját hatáskörű előirányzat változtatások,
* az intézményeket érintően az adott időszakban végrehajtott felügyeleti szervi hatáskörébe tartozó előirányzat módosítások.

A fentiek szerinti előirányzat módosítások hatásaként a **költségvetési** bevételi és kiadási főösszege egyenlegében 33 006 E Ft-tal csökkent.

A **költségvetési** bevételi főösszeg csökkenéséből összességében -35 081 E Ft összegű módosítás az Önkormányzat, 406 E Ft összegű módosítás a Polgármesteri Hivatal, míg 600 E Ft összegű módosítás a gazdasági szervezettel nem rendelkező intézmények feladatainak ellátásához kapcsolódóan került végrehajtásra. Az Egészségügyi Szolgálat bevétele 1 069 E Ft-tal bővült.

Az Önkormányzat 35 081 E Ft-os bevétel csökkenését 30 720 E Ft bevételi növekedés mellett a parkolási bevétel 65 801 E Ft-os csökkentése eredményezte. Az Önkormányzatnál keletkezett bevételből 25 810 E Ft intézmények által ellátott feladatokhoz kapcsolódott, így ez az összeg intézményfinanszírozás keretében leadásra került az érintett intézményi költségvetésekbe.

A **költségvetési** kiadási főösszeg csökkenéséből 105 060 E Ft összegű csökkenés az Önkormányzatnál, 9 128 E Ft összegű emelkedés a Polgármesteri Hivatalnál, 62 926 E Ft összegű bővülés pedig az egyéb intézményi körben végrehajtott módosítások hatásaként keletkezett, amelyből – a Polgármesteri Hivatallal együtt – 69 979 E Ft összegre intézményfinanszírozás nyújtott fedezetet.

A fenti módosítások jogcímenkénti részletezését a bevételeket érintően az 1. és a 3. számú melléklet, a kiadások vonatkozásában pedig a 2. és a 4. számú melléklet tartalmazza.

A gazdasági szervezettel nem rendelkező költségvetési szervek, valamint az Egészségügyi Szolgálat vonatkozásában az érintett időszakban a saját hatáskörben végrehajtott előirányzat módosítások, illetve a felügyeleti hatáskörű előirányzat változtatások intézményenkénti bontását az 5. és a 6. számú mellékletben mutatjuk be.

A 2020/2021. nevelési évre történő óvodai jelentkezések után négy intézményünkben úgy alakult a gyermeklétszám, hogy a következő nevelési évben a Budakeszi úti, a Törökvészi úti, a Virág árok és a Völgy utcai Ökumenikus Óvodában egy-egy csoporttal kevesebb indul. A csoportok csökkenésével a dolgozói létszám is csökken összesen 11 fővel. A Bólyai Utcai Óvoda esetében a sajátos nevelésű gyermekek létszáma miatt 1 fő pedagóguslétszám növelés szükséges. Az összességében 10 fő változás a rendelet 4. sz. táblájában is átvezetésre került.

**II. A 2020. évi költségvetési rendelet II. felülvizsgálatából adódó módosítási javaslat**

A felülvizsgálati módosítások hatásaként a költségvetési bevételi és kiadási főösszege egyenlegében 19 706 E Ft-tal csökkent.

A bevételi elmaradások közül a parkolással és helyiség bérletekkel kapcsolatos előirányzatok csökkentésére is sor kerülhet. Azonban az iparűzési adó tekintetében a bevételi előirányzat csökkentésére nem történt meg, tekintettel arra, hogy a Fővárosi Közgyűlés erre nem tett lépéseket. Ezért ebben az esetben a várható bevétel kiesések kompenzálására tartalék elkülönítését javasoljuk.

A **költségvetési** bevételi főösszeg csökkenésének teljes összege az Önkormányzat feladatainak ellátásához kapcsolódik.

A csökkenés összetétele az alábbiak szerint alakul:

ezer Ft

|  |  |
| --- | --- |
| **Megnevezés** | **Önkormányzati feladat** |
| Közhatalmi bevételek | 22 999 |
| Szolgáltatási bevételek | -51 672 |
| Egyéb működési bevételek | 2 336 |
| Elvonások és befizetések | 26 631 |
| Tulajdonosi bevételek | -20 000 |
| **Összesen:** | **-19 706** |

A közhatalmi bevétel változását a helyi adók bevételi előirányzatának 37 000 E Ft a közterületi bírság bevételek 20 787 E Ft növekedése, valamint a parkolási bírság bevételek 34 788 E Ft várható elmaradás miatti csökkentése indokolja. A helyi adók és a közterületi bírság esetében már realizálódott bevételek előirányzat beemelésére került sor.

A szolgáltatási bevételek csökkentését a parkolási szolgáltatások várható 71 436 E Ft, és a helyiség bérleti díj bevétel 20 000 E Ft összegű csökkentése, valamint a közterület használati díjak 25 400 E Ft és az egyéb szolgáltatási bevételek 14 364 E FT növekedése együttesen teszi szükségessé. A közterület használati díjak és az egyéb szolgáltatási bevételek esetében már realizálódott bevételek előirányzat beemelésére került sor.

Megjegyzés: A parkolási szolgáltatási bevételek esetében a saját hatáskörű módosításokkal együtt összesen 137 237 E Ft kivezetése történik meg.

A tulajdonosi bevételek csökkentésére a Fény utcai Piac osztalék bevétel elmaradás miatt van szükség.

A **költségvetési** kiadási főösszeg változásából az Önkormányzatnál végrehajtott módosítások hatásaként 179 948 E Ft növekedés, a Polgármesteri Hivatalnál 199 654 E Ft csökkenés keletkezett.

A változás összetétele az alábbiak szerint alakul:

ezer Ft

|  |  |  |  |
| --- | --- | --- | --- |
| **Megnevezés** | **Önkormányzati feladat** | **Polgármesteri Hivatal** | **Összesen** |
| Személyi juttatás és járulékai | 0 | -134 013 | -134 013 |
| Dologi kiadások | -789 443 | -52 250 | -841 693 |
| Beruházások, felújítások | -87 530 | -10 391 | -97 921 |
| Felhalmozási támogatások és kölcsönök | -40 663 | -3 000 | -43 663 |
| Tartalékok | 1 097 584 | 0 | 1 097 584 |
| **Összesen:** | **179 948** | **-199 654** | **-19 706** |

A kiadási előirányzatok csökkentése feladat elmaradást nem eredményez.

A dologi kiadások csökkentésénél jelentős tételt képvisel a járványügyi veszélyhelyzet miatt meg nem valósítható kifizetések miatt fennmaradó előirányzatok indokolt kivezetése. Ide sorolhatók a közétkeztetés valamint az elmaradt illetve megváltozott keretek között megtartott rendezvények megvalósítására előirányzott összegek. További csökkenést jelent az elmaradt tárgyi eszköz értékesítésekhez kapcsolódó, valamint a szűkült szolgáltatási bevételekhez kapcsolódó általános forgalmi adó fizetési kötelezettség, mely az előző felülvizsgálat alkalmával nem került kivezetésre.

A beruházások esetében kisebb elvonások mellett növekedést eredményezett, hogy a „Közösségi Liget megvalósítása” projekthez a Budapest Főváros Önkormányzatától nyert támogatás feltétele volt az önkormányzati önrész megléte, mely eddig a Fejlesztési tartalékok soron volt előirányzatosítva, ezt a saját forrást most a beruházási sorok között javasoljuk megjeleníteni. A felújítások esetében is alkalmazandó az átütemezés olyan esetekben, ahol a megvalósulás illetve a közbeszerzési kiírás 2021. év elejére esik. További csökkenést eredményeztek azok az esetek, amikor a beruházás megvalósítása a tervezettnél alacsonyabb költségen valósult meg, illetve ahol csak az előkészítés várható ebben a költségvetési évben és a megvalósuláshoz szükséges fedezetet a 2021. évi költségvetésben elegendő megtervezni.

A felhalmozási támogatások és kölcsönök tételeinek csökkenése a megkötött támogatási szerződések módosítása után felszabaduló összegek elvonásából származnak.

A tartalékok változásának oka a bevétel kiesések forrásának megteremtése. A tartalékokból kivételre csak a TÉR-KÖZ közösségi liget önrészre teszünk javaslatot 165 000 E Ft összegben. Ezen túl csak a tartalékok közötti átcsoportosítás történt, illetve a Kieső önkormányzati bevételek kompenzálására biztosított tartalék sor képzése történt meg az egyéb kiadási sorok terhére.

A fentiek szerinti előirányzat módosítások hatásaként az önkormányzat 2020. évi érvényes költségvetésének bevételi és kiadási főösszege egyenlegében 52 712 E Ft-tal csökkent.

Budapest Főváros II. Kerületi Önkormányzat 2020. évi költségvetésről szóló 3/2020. (II. 28.) rendelet módosítása a veszélyhelyzet ideje alatt szükséges és indokolt, figyelemmel a Budapest Főváros II. Kerületi Önkormányzat Polgármestere 3/2020.(XI.13.) normatív utasításának 2. §-ában meghatározott szempontokra.

Kérjük a Tisztelt Képviselő-testületet, hogy az előterjesztésben részletezett előirányzat változtatások figyelembevételével elkészített rendeletmódosítási javaslatra vonatkozóan alakítsa ki véleményét a Polgármesteri döntés előtt, a veszélyhelyzet kihirdetéséről szóló 478/2020. (XI.3.) Korm. rendelet, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint a Budapest Főváros II. Kerületi Önkormányzat Polgármesterének az egyes önkormányzati döntések veszélyhelyzet idején való előkészítésének és kiadmányozásának rendjéről szóló 3/2020. (XI.13.) normatív utasítása szerint.

## Budapest, 2020. november 26.

dr. Varga Előd Bendegúz

alpolgármester

Budapest Főváros II. Kerületi Önkormányzat Képviselő-testületének  
 /2020. (…….) önkormányzati rendelete az Önkormányzat 2020. évi költségvetéséről szóló

3/2020.(II. 28.) önkormányzati rendelet módosításáról

|  |  |
| --- | --- |
| Jelenlegi szabályozás | Javasolt módosítás |
| 1. §  (1) A Budapest Főváros II. Kerületi Önkormányzat Képviselő-testülete (a továbbiakban: Képviselő-testület) a Budapest Főváros II. Kerületi Önkormányzat (a továbbiakban: Önkormányzat) 2020. évi költségvetésének  költségvetési bevételi főösszegét **18 931 500 ezer forintban**  költségvetési kiadási főösszegét **28 167 066 ezer forintban**  költségvetési egyenlegének összegét  **-9 235 566 ezer forintban**  finanszírozási kiadásának összegét **100 985 ezer forintban**  állapítja meg.  A 2020. évre tervezett költségvetési hiány és a finanszírozási kiadás összegét a Képviselő-testület 9 336 551 E Ft összegű maradvány igénybevételével finanszírozza. 2. § (1) Az 1. § (1) bekezdésében jóváhagyott kiadásokból 2020. évben  **I. Általános tartalék 244 276 ezer forint**,  **II. Céltartalékok 2 013 715 ezer forint,**  **a) működési céltartalék 497 766 ezer forint,**  **b) felhalmozási céltartalék 1 515 949 ezer forint** | **1. §**  A Budapest Főváros II. Kerületi Önkormányzat 2020. évi költségvetéséről szóló 3/2020. (II. 28.) önkormányzati rendelet (továbbiakban: R) 1. § (1) bekezdése helyébe az alábbi rendelkezés lép:  „(1) A Budapest Főváros II. Kerületi Önkormányzat Képviselő-testülete (a továbbiakban: Képviselő-testület) a Budapest Főváros II. Kerületi Önkormányzat (a továbbiakban: Önkormányzat) 2020. évi költségvetésének  költségvetési bevételi főösszegét **18 878 788 ezer forintban**  költségvetési kiadási főösszegét **28 114 354 ezer forintban**  költségvetési egyenlegének összegét  **-9 235 566 ezer forintban**  finanszírozási kiadásának összegét **100 985 ezer forintban**  állapítja meg.  A 2020. évre tervezett költségvetési hiány és a finanszírozási kiadás összegét a Képviselő-testület 9 336 551 E Ft összegű maradvány igénybevételével finanszírozza.”  **2. §**  Az **R** 2. § (1) bekezdése helyébe az alábbi rendelkezés lép:  „(1) Az 1. § (1) bekezdésében jóváhagyott kiadásokból 2020. évben  **I. Általános tartalék 25 146 ezer forint**,  **II. Céltartalékok 2 987 914 ezer forint,**  **a) működési céltartalék 1 638 639 ezer forint,**  **b) felhalmozási céltartalék 1 349 275 ezer forint.”**  **3. §**  Az R. mellékletét képező 1-17. sz. táblák helyébe e rendelet 1-17. sz. táblái lépnek.  **4. §**  E rendelet a kihirdetését követő napon lép hatályba. |
|  |  |

Budapest Főváros II. Kerületi Önkormányzat Képviselő-testületének  
…/2020. (…. ...) önkormányzati rendelete az Önkormányzat 2020. évi költségvetéséről szóló 3/2020.(II. 28.) önkormányzati rendelet módosításáról

Budapest Főváros II. Kerületi Önkormányzat Képviselő-testülete - a 478/2020. (XI.3.) Korm. rendelettel kihirdetett veszélyhelyzetben a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti – hatáskörében eljáró Budapest Főváros II. Kerületi Önkormányzat Polgármestere Magyarország Alaptörvénye 32. cikk (2) bekezdésében meghatározott jogalkotói hatáskörében, 32. cikk (1) bekezdés f) pontjában meghatározott feladatkörében, valamint az államháztartásról szóló 2011. évi CXCV. törvény 34. § (1) bekezdésében kapott felhatalmazás alapján eljárva a következőket rendeli el:

**1. §**

A Budapest Főváros II. Kerületi Önkormányzat 2020. évi költségvetéséről szóló 3/2020. (II. 28.) önkormányzati rendelet (továbbiakban: **R**). 1. § (1) bekezdése helyébe az alábbi rendelkezés lép:

„(1) A Budapest Főváros II. Kerületi Önkormányzat Képviselő-testülete (a továbbiakban: Képviselő-testület) a Budapest Főváros II. Kerületi Önkormányzat (a továbbiakban: Önkormányzat) 2020. évi költségvetésének

költségvetési bevételi főösszegét 18 878 788 ezer forintban

költségvetési kiadási főösszegét 28 114 354 ezer forintban

költségvetési egyenlegének összegét  -9 235 566 ezer forintban

finanszírozási kiadásának összegét      100 985 ezer forintban

állapítja meg.

A 2020. évre tervezett költségvetési hiány és a finanszírozási kiadás összegét a Képviselő-testület 9 336 551 E Ft összegű maradvány igénybevételével finanszírozza.”

**2. §**

Az **R** 2. § (1) bekezdése helyébe az alábbi rendelkezés lép:

„Az 1. § (1) bekezdésében jóváhagyott kiadásokból 2020. évben

I. Általános tartalék 25 146 ezer forint,

II. Céltartalékok 2 987 914 ezer forint,

a) működési céltartalék 1 638 639 ezer forint,

b) felhalmozási céltartalék 1 349 275 ezer forint.”

**3. §**

**3.§**

Az **R** mellékletét képező 1-17. sz. táblák helyébe e rendelet 1-17. sz. táblái lépnek.

**4. §**

E rendelet a kihirdetését követő napon lép hatályba.

|  |  |
| --- | --- |
| dr. Szalai Tibor  jegyző | Őrsi Gergely  Polgármester |

**Általános indokolás**

A Budapest Főváros II. Kerületi Önkormányzat 2020. évi költségvetési rendeletének módosítása az államháztartásról szóló 2011. évi CXCV. törvény 34. §-ában kapott felhatalmazás alapján, a 2020. szeptember 1. és október 31. közötti időszakban végrehajtott saját- és átruházott hatáskörű előirányzat átcsoportosítások és módosítások valamint az elvégzett felülvizsgálat költségvetési rendeleten történő átvezetése és beemelése miatt vált szükségessé.

# Részletes indokolás

1.§ A végrehajtott módosítás következtében kialakult kiadási és bevételi főösszegeket határozza meg.

2.§ Az 1. §-ban jóváhagyott kiadási főösszegből elkülönített tartalékokat mutatja be.

3.§ Az 1.§-ban jóváhagyott 2020. évi főösszegek bontásait tartalmazza.

4.§ A rendelet hatályát határozza meg.